سی اے بھوانی دیوی

چڈالواڑا اننددھا سندررمن بھوانی دیوی جو کہ بھوانی دیوی (جم 27 اگست، 1993) دے نام توں وی مشہور اے۔ اوہ اک بھارتی تلوارباز اے۔ اوہ 2018 وچ دولت مشترکہ کھیڈاں وچ تلواربازی وچ انفرادی کیٹیگری وچ سون تمغہ جتن والی پہلی بھارتی سی۔ اس نوں دراوڑ ایتھلیٹ مینٹورشپ پروگرام ولوں گوٕ سپورٹس فاؤنڈیشن دی حمایت حاصل اے۔

## نجی زندگی تے پچھوکڑ
thumb
بھوانی دا جم تامل ناڈو دے چینئی وچ اک مدھ-ورگی پروار وچ ہویا سی۔ اس دے پیؤ پجاری اتے ماں گھریلو خواتین اے۔ اس نے اپنی سکول دی پڑھائی مروگا دھنشکودی گرلز ہائیئر سکینڈری سکول، چینئی وچ کیتی اتے پھر چینئی وچ سینٹ زوسیپھ انجیئرنگ کالج وچ داخلہ لیا۔

2004 وچ جدوں تاملناڈو دے سکولاں وچ تلوارابازی دی کھیڈ شروع کیتی گئی، اس ویلے بھوانی نے سکولی پدھر تے تلواربازی کھیڈنی شروع کیتی۔

دسویں دی پڑھائی ختم کرن توں بعد اوہ بھارتی تلواربازی دے کوچ ساگر لاگوُ نال جڑی اتے کیرل دے تھیلیسری وچ سپورٹس اتھارٹی آف انڈیا دے سینٹر وچ اپنی پڑھائی جاری رکھی۔
14 سال دی عمر وچ ترکی وچ اپنے پہلے قومانتری ٹورنامینٹ وچ اس نوں تن منٹ لیٹ ہون کرکے بلیک کارڈ ملیا۔ اوہ دسدی اے کہ اس توں اس نوں ویلے دا پابند ہون دے اہمیت دا سبق ملیا جو کہ اوہ کدے وی نہیں بھلّ سکدی۔

اپنی انٹرویو وچ اس نے تلواربازی دے چاہواناں نوں وتی فنڈاں دی گھاٹ بارے ذکر کیتا۔

بھوانی نے خود وی فنڈاں دی گھاٹ کارن بہت ساریاں چنوتیاں دا ساہمنا کیتا اتے اپنی ماں نوں کجھ مالی مدد حاصل کرواؤن دی کوشش وچ سخت محنت کرن دا سہرا دتا تاں جو اوہ اپنی سکھلائی اتے مقابلہ جاری رکھ سکے۔ اوہ زور دندی اے کہ اس ورگے کھڈاریاں نوں ودھیرے قومانتری ایکسپوژر حاصل کرن لئی سرکاری مدد دی ضرورت اے تاں جو اوہناں دی کھیڈ اولمپک دے پدھر تک سدھار کرے۔ شروعاتی سالاں وچ اوہ وتی مدد دی گھاٹ کارن قومانتری مقابلیاں وچ جان لئی اپنے کوچ نوں نال نہیں لے کے جا سکدی سی۔

## پیشہ ور پراپتیاں
بھوانی دیوی نے ٹیم دے مقابلیاں وچ تمگے جت کے کھیڈ وچ شروعات کیتی۔ انڈین پھینسنگ ٹیم نے ملیشیا وچ سال 2009 دی جونیئر دولت مشترکہ چیمپیئن شپ، تھائیلینڈ وچ ملیشیا 2010 قومانتری اوپن اتے پھلیپینز وچ 2010 وچ کیڈٹ ایشیئن چیمپیئن شپ وچ کانسی دا تمغہ جتیا سی۔

2012 وچ جرسی وچ جونیئر کامن ویلتھ چیمپیئن شپ وچ جدوں ٹیم نے چاندی دا تمغہ جتیا، بھوانی نے اپنا پہلا انفرادی کانسی دا تمغہ جتیا۔

2014 وچ پھلیپینز وکھے منعقد ہوئی ایشیائی چیمپیئن شپ وچ اوہ چاندی دا تمغہ جتن والی پہلی بھارتی کھڈارن بنی۔ اس دی 2014 ایشیائی چیمپیئن شپ وچ سفلتا توں بعد تملناڈو دی وزیر اعلیٰ جےَ للتا نے اس نوں امریکہ وچ سکھلائی لئی تن لکھ روپئے دی وتی مدد وجوں نوازیا گیا۔ اس توں بعد اس نے ہور ترقی کیتی اتے 2014 وچ اٹلی وچ ہوئے ٹسکینی کپ وچ سون تمغہ جتیا۔

2015 وچ اوہ راہل دراوڑ اتھلیٹ مینٹورشپ پروگرام لئی چنی گئی ‘گوٕ سپورٹس پھاؤنڈیشن’ دے 15 اتھلیٹاں وچوں اک بن گئی۔ اس سال اس نے منگولیا وچ انڈر-23 ایشیائی چیمپیئن شپ اتے بیلجیئم وچ پھلیمش اوپن وچ کانسی دا تمغہ جتیا۔

اوہ رکجیوک وکھے منعقد وائکنگ کپ 2016 آئیسلینڈنگ قومانتری تلواربازی ٹورنامینٹ وچ پنجوے ستھان تے رہی۔ 2017 وچ بھوانی دیوی نے آئیسلینڈ وچ ٹورنوئی سیٹیلائیٹ وچ ورلڈ کپ تلواربازی مقابلے وچ سون تمغہ جتیا۔ 2018 وچ اس نے اسے مقابلے وچ چاندی اتے کانسی دا تمغہ جتیا اتے اسے سال اس نے کینبرا وچ تلواربازی پروگرام وچ سینئر دولت مشترکہ تلواربازی چیمپیئن شپ وچ سون تمغہ جتن والی پہلی بھارتی بن کے اتہاس رچیا۔

2019 وچ اس نے ٹورنوئی سیٹیلائیٹ تلواربازی چیمپیئن شپ وچ خواتین تالواربازی انفرادی گٹھ وچ اک چاندی اتے کانسی دا تمغہ جتیا۔ دسبنر 2020 تک اوہ عالمی دے 45ویں ستھان تے اے اتے ٹوکیؤ اولمپک وچ حصہ لین دی امید کر رہی اے۔

## تمگے

## حوالے

گٹھ:بھارتی عورتاں